Document ID: 31990D0391

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 16ης Ιουλίου 1990
που τροποποιεί την απόφαση 82/527/ΕΟΚ σχετικά με τα μέτρα υγειονομικής προστασίας όσον αφορά τις εισαγωγές νωπών κρεάτων προελεύσεως Νοτίου Αφρικής
(90/391/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των προβλημάτων υγειονομικού ελέγχου κατά την εισαγωγή βοοειδών και χοιροειδών καθώς και νωπών κρεάτων προελεύσεως τρίτων χωρών (1), όπως τροποποιήθηκε από την οδηγία 89/662/ΕΟΚ (2) και ιδίως το άρθρο 5,
Εκτιμώντας:
ότι επειδή η Ναμίμπια έγινε ανεξάρτητη χώρα είναι απαραίτητο να τροποποιηθεί η απόφαση 82/527/ΕΟΚ της Επιτροπής της 22ας Ιουλίου 1982 σχετικά με τα μέτρα υγειονομικής προστασίας όσον αφορά τις εισαγωγές νωπών κρεάτων προελεύσεως Νοτίου Αφρικής (3) ·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 82/527/ΕΟΚ τροποποιείται ως εξής:
1. Στο άρθρο 1 στοιχείο α), μετά την φράση «κατοικιδίων βοοειδών» προστίθεται η φράση «(συμπεριλαμβανομένων των βουβάλων) κατοικιδίων προβάτων και αιγών».
2. Στο άρθρο 1 στοιχείο α) η δεύτερη περίπτωση καταργείται.
3. Στο άρθρο 1 στοιχείο β) η φράση «και στη Νοτιοδυτική Αφρική/Ναμίμπια» αφαιρείται.
Άρθρο 2
Η παρούσα απόφαση ισχύει από τις 30 Ιουνίου 1990.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 16 Ιουλίου 1990.

Labels: 0
3
18